**Antalya** — Türkiyənin vilayəti. Turizm potansialı zəngin vilayətdir. Rusiyalı turistləri daha çox cəlb edir.

Antalya Türkiyənin cənubunda dəniz səviyyəsindən 30 m yüksəklikdə, eyni adlı körfəzdə yerləşən kurort şəhəridir. O, aypara formasındadır. Ölkənin ikinci paytaxtı hesab olunur. Şəhəri hər tərəfdən Taurus dağı əhatə edir. Gözəl çimərlikləri ilə seçilir. Ərazisi 1,4 min kvadrat kilometrdir. Əhalisi 677 min nəfərdir. Yay aylarında gələn turistlərin hesabına isə bu rəqəm 2 milyona çatır. Hazırda qədim və yeni olmaqla iki hissəyə ayrılıb. Ərazisində Aralıq dəniz iqlimi hakimdir. Yayı isti və quru, qışı yağışlı keçir. Nəmlilik 64%, suyun orta temperaturu isə + 21,5 dərəcədir. Onu da nəzərə alın ki, Türkiyənin Aralıq dənizi sahilləri ekoloji baxımdan ən təmiz ərazilər hesab edilir. Günəşli günlərin miqdarı 300-dən çoxdur. Şəhər arxitektura və tarixi abidələri ilə məşhurdur. Onu hər tərəfdən Taurus dağı əhatə edir. Aralıq dənizinin ən məşhur və 6,5 km uzunluğu olan Konyaaltı çimərliyi məhz buradadır.Yağıntıların illik miqdarı 1600 mm-ə bərabərdir. Çimərlik mövsümü mart ayından noyabrın axırına kimi davam edir. Pul vahidi yeni türk lirəsidir.

Görməli yerlər
--------------

Turist axınının daha çox qeydə alındığı məkan Qalayçi, yəni qədim şəhərdir. Antalyanın diqqətəlayiq yerlərinin əksəriyyəti də demək olar ki, bu ərazidə yerləşir. Liman hissə 1988-ci ildə tamamilə bərpa olunub. Buradakı evlərin çoxu mehmanxana və restoranlara çevrilib. Yivli minarəsi isə Antalyanın simvolu hesab olunur. 39 metr hündürlüyə malik abidə 1230-cu ildə sultan Ələddin Keyqubad tərəfindən inşa edilib. Abidə məhz arxitekturasına görə Yivli adlandırılır. Bu sözün mənası isə kələ-kötür deməkdir. Əsası XIX əsrdə qoyulan Saat Qülləsi, Xıdırlıq qalası, Adrianın qapıları, Atatürk və Mərmərli parkları da hamının sevimli istirahət yerləridir. Antalyanın şimal-qərbində yerləşən və Makedoniyalı İsgəndərin fəth edə bilmədiyi Termessos şəhəri diqqətəlayiq məkanlardandır. Türkiyənin ən zəngin müzeylərindən biri də məhz Antalyadadır. Burada Osmanlı imperiyasına qədərki dövrün tapıntıları, romalılara aid heykəllərlə işlənmiş sarkofaqlar və s. vardır.

Mənbə
-----

* Günəş, dəniz və tarixin qovuşduğu məkan Arxivləşdirilib 2016-03-04 at the Wayback Machine

Xarici keçidlər
---------------

* Antalya Web Site


|  |  |
| --- | --- |
|  | *Türkiyə ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |


| ⛭Türkiyənin inzibati bölgüsü |
| --- |
| Türkiyə regionları | Aralıq dənizi regionu • Cənub-şərqi Anadolu regionu • Mərkəzi Anadolu regionu • Egey regionu • Qara dəniz regionu • Mərmərə regionu • Şərqi Anadolu regionu |  |
| Türkiyə illəri | Adana • Adıyaman • Afyonkarahisar • Ağrı • Aksaray • Amasya • Ankara • Antalya • Ərdəhan • Artvin • Aydın • Balıkesir • Bartın • Batman • Bayburt • Bilecik • Bingöl • Bitlis • Bolu • Burdur • Bursa • Çanaqqala • Çanqırı • Çorum • Dənizli • Diyarbakır • Düzcə • Elazığ • Ərzincan • Əskişəhər • Ədirnə • Ərzurum • Girəsun • Gümüşxanə • Hakkari • Hatay • İğdır • İsparta • İstanbul • İzmir • Qəhrəmanmərəş • Karabük • Karaman • Kastamonu • Kayseri • Kırıkkale • Kırklareli • Kırşehir • Kilis • Kocaeli • Konya • Kütahya • Malatya • Manisa • Mardin • Mersin • Muğla • Muş • Nevşəhər • Niğde • Ordu • Osmaniyə • Qars • Qaziantep • Rizə • Sakarya • Samsun • Siirt • Sinop • Sivas • Şırnak • Təkirdağ • Tokat • Trabzon • Tuncəli • Şanlıurfa • Uşak • Van • Yalova • Yozğad • Zonquldak |